
6 DR.30.9.2003 
 

 Timbalan Yang di-Pertua [Dato’ Haji Muhamad bin Abdullah]:  Ini tidak ada 
kena-mengena Yang Berhormat ini? [Ketawa] 

 Datuk Douglas Uggah Embas: Tuan Yang di-Pertua, saya mencadangkan 
bahawa Yang Berhormat membuat satu cadangan kepada kerajaan, kalau Yang Berhormat 
memikirkan dia dapat dijalankan mungkin kerajaan akan timbang.   

Timbalan Yang di-Pertua [Dato’ Haji Muhamad bin Abdullah]:  Ya, terima 
kasih. 

 

4. Datuk Haji Wan Junaidi bin Tuanku Jaafar [Batang Lupar] minta Menteri Luar 
Negeri menyatakan:- 

 (a) adakah masalah air Malaysia/Singapura akan mencetuskan 
persengketaan lebih dari perang mulut dan politik dan apakah 
tindakan untuk menyelesaikannya. Adakah ini akan juga dirujuk 
kepada Mahkamah Keadilan Antarabangsa; dan 

 (b) adakah masalah air menjejaskan perhubungan politik, 
perdagangan dan masyarakat di antara Malaysia/Singapura. 
Jikalau ia atau tidak, adakah data menunjukkannya. 

Timbalan Menteri Luar Negeri [Datuk Dr. Leo Michael Toyad]:  Tuan Yang di-
Pertua, berhubung dengan soalan ini ada 17 soalan daripada ahli-ahli Yang Berhormat 
mengenai isu hubungan dua hala antara Malaysia dan Singapura yang ditujukan kepada 
Kementerian Luar Negeri, termasuklah Yang Berhormat dari Batang Lupar pada hari ini, 
Yang Berhormat Sri Gading pada 2 Oktober, Yang Berhormat dari Setiu pada 7 Oktober, 
Yang Berhormat Serian pada 8 Oktober, Yang Berhormat Kota Belud pada 9 Oktober, Yang 
Berhormat Sri Aman pada 14 Oktober, Yang Berhormat Tuaran dan Yang Berhormat dari 
Pulai pada 14 Oktober, Yang Berhormat dari Machang pada 15 Oktober, Yang Berhormat 
dari Silam pada 16 Oktober, Yang Berhormat dari Bintulu pada 21 Oktober, Yang 
Berhormat dari Batu Gajah pada 21 Oktober, Yang Berhormat dari Alor Gajah dan Yang 
Berhormat dari Parit Buntar pada 23 Oktober, Yang Berhormat Batang Sadong dan Yang 
Berhormat dari Tumpat 27 Oktober dan Yang Berhormat dari Tawau pada 3 November, 
minta izin. 

 Timbalan Yang di-Pertua [Dato’ Haji Muhamad bin Abdullah]:  Ya, sila. 

Datuk Dr. Leo Michael Toyad:  Terima kasih Tuan Yang di-Pertua, 
memandangkan kesemua soalan Ahli-ahli Yang Berhormat tersebut saling berkaitan maka 
izinkan saya menjawab secara serentak.  Sebagaimana yang kita semua sedia maklum, 
Malaysia dan Singapura adalah jiran terdekat yang sukar dipisahkan kerana kedua-dua 
negara mempunyai banyak persamaan dalam konteks sejarah, ekonomi, politik, budaya 
dan agama.  Pada masa yang sama, kedua-dua negara adalah negara yang merdeka serta 
berdaulat yang mempunyai pendirian dan dasar yang berlainan yang dibuat berdasarkan 
keperluan dan kepentingan negara masing-masing.   

Walau bagaimanapun, Malaysia sejajar dengan dasar luar negara yang 
diamalkannya, ia sentiasa mengamalkan dasar berbaik-baik dan saling hormat dan 
menghormati dengan semua negara termasuk Singapura.  Malaysia juga sentiasa berharap 
negara lain termasuk Singapura mempunyai  pendirian yang sama terhadap Malaysia. 

 Tidak dapat dinafikan bahawa pada masa ini hubungan Malaysia-Singapura 
mengalami sedikit kekeruhan berikutan berlakunya beberapa pertelingkahan mengenai isu-
isu dua hala, seperti semakan harga air, isu penambakan laut yang dilakukan oleh 
Singapura dan isu Pulau Batu Puteh.   Walaupun demikian, persengketaan yang berlaku 
antara kedua-dua negara didapati tidak menjejaskan asas hubungan dua hala di antara 
kedua-dua negara yang dibina di atas hubungan ekonomi yang kuat dan jalinan erat 
hubungan antara rakyatnya.   

Sejak dahulu hingga sekarang kedua-dua negara mempunyai hubungan ekonomi 
dan perdagangan yang kukuh dan saling bergantung antara satu dengan yang lain.  



Timbalan Yang di-Pertua [Dato' Haji Muhamad bin Abdullah]: Ini tidak ada kena-mengena Yang Berhormat ini? [Ketawa] Datuk Douglas Uggah Embas: Tuan Yang di-Pertua, saya mencadangkan bahawa Yang Berhormat membuat satu cadangan kepada kerajaan, kalau Yang Berhormat memikirkan dia dapat dijalankan mungkin kerajaan akan timbang. Timbalan Yang di-Pertua [Dato' Haji Muhamad bin Abdullah]: Ya, terima kasih. 4. Datuk Haji Wan Junaidi bin Tuanku Jaafar [Batang Lupar] minta Menteri Luar Negeri menyatakan:- (a) adakah masalah air Malaysia/Singapura akan mencetuskan persengketaan lebih dari perang mulut dan politik dan apakah tindakan untuk menyelesaikannya. Adakah ini akan juga dirujuk kepada Mahkamah Keadilan Antarabangsa; dan (b) adakah masalah air menjejaskan perhubungan politik, perdagangan dan masyarakat di antara Malaysia/Singapura. Jikalau ia atau tidak, adakah data menunjukkannya. Timbalan Menteri Luar Negeri [Datuk Dr. Leo Michael Toyad]: Tuan Yang di- Pertua, berhubung dengan soalan ini ada 17 soalan daripada ahli-ahli Yang Berhormat mengenai isu hubungan dua hala antara Malaysia dan Singapura yang ditujukan kepada Kementerian Luar Negeri, termasuklah Yang Berhormat dari Batang Lupar pada hari ini, Yang Berhormat Sri Gading pada 2 Oktober, Yang Berhormat dari Setiu pada 7 Oktober, Yang Berhormat Serian pada 8 Oktober, Yang Berhormat Kota Belud pada 9 Oktober, Yang Berhormat Sri Aman pada 14 Oktober, Yang Berhormat Tuaran dan Yang Berhormat dari Pulai pada 14 Oktober, Yang Berhormat dari Machang pada 15 Oktober, Yang Berhormat dari Silam pada 16 Oktober, Yang Berhormat dari Bintulu pada 21 Oktober, Yang Berhormat dari Batu Gajah pada 21 Oktober, Yang Berhormat dari Alor Gajah dan Yang Berhormat dari Parit Buntar pada 23 Oktober, Yang Berhormat Batang Sadong dan Yang Berhormat dari Tumpat 27 Oktober dan Yang Berhormat dari Tawau pada 3 November, minta izin. Timbalan Yang di-Pertua [Dato' Haji Muhamad bin Abdullah]: Ya, sila. Datuk Dr. Leo Michael Toyad: Terima kasih Tuan Yang di-Pertua, memandangkan kesemua soalan Ahli-ahli Yang Berhormat tersebut saling berkaitan maka izinkan saya menjawab secara serentak. Sebagaimana yang kita semua sedia maklum, Malaysia dan Singapura adalah jiran terdekat yang sukar dipisahkan kerana kedua-dua negara mempunyai banyak persamaan dalam konteks sejarah, ekonomi, politik, budaya dan agama. Pada masa yang sama, kedua-dua negara adalah negara yang merdeka serta berdaulat yang mempunyai pendirian dan dasar yang berlainan yang dibuat berdasarkan keperluan dan kepentingan negara masing-masing. Walau bagaimanapun, Malaysia sejajar dengan dasar luar negara yang diamalkannya, ia sentiasa mengamalkan dasar berbaik-baik dan saling hormat dan menghormati dengan semua negara termasuk Singapura. Malaysia juga sentiasa berharap negara lain termasuk Singapura mempunyai pendirian yang sama terhadap Malaysia. Tidak dapat dinafikan bahawa pada masa ini hubungan Malaysia-Singapura mengalami sedikit kekeruhan berikutan berlakunya beberapa pertelingkahan mengenai isu- isu dua hala, seperti semakan harga air, isu penambakan laut yang dilakukan oleh Singapura dan isu Pulau Batu Puteh. Walaupun demikian, persengketaan yang berlaku antara kedua-dua negara didapati tidak menjejaskan asas hubungan dua hala di antara kedua-dua negara yang dibina di atas hubungan ekonomi yang kuat dan jalinan erat hubungan antara rakyatnya. Sejak dahulu hingga sekarang kedua-dua negara mempunyai hubungan ekonomi dan perdagangan yang kukuh dan saling bergantung antara satu dengan yang lain.